钦定古今图书集成/理学汇编/学行典/第214卷 > 高尚学
## 钦定古今图书集成/理学汇编/学行典/第214卷 > 高尚学

按《曹县志》：“高尚学，字希颜，大义人。性孝友博学，为邑
诸生，饩学宫后，入太学。父殁，庐居三年，负土为坟。黄
河水涨，伏墓号泣，河绕西折而北行，人谓孝感。邑令
暨士大夫有《庐孝回澜》诗，赓和成帙。母殁，复庐居三
年。时有白鹊来巢，雉兔驯扰，入寝为伴。邑令异之，率
绅士诣茔迎归，赠以诗。”